CELEX: 62018TA0187
Language: lv
Date: 2020-12-16 00:00:00
Title: Lieta T-187/18: Vispārējās tiesas 2020. gada 16. decembra spriedums – VP/Cedefop (Civildienests – Pagaidu darbinieki – Lūgums pagarināt darba līgumu uz nenoteiktu laiku – Lēmums nepagarināt darba līgumu – Acīmredzama kļūda vērtējumā – Tiesības tikt uzklausītam – Civildienesta noteikumu 26. pants – Atbildība – Mantiskais kaitējums – Morālais kaitējums)

15.2.2021   
            
            
               LV
            
            
               Eiropas Savienības Oficiālais Vēstnesis
            
            
               C 53/30
            
         
      Vispārējās tiesas 2020. gada 16. decembra spriedums – VP/Cedefop
      
      (Lieta T-187/18) (1)
      
      (Civildienests - Pagaidu darbinieki - Lūgums pagarināt darba līgumu uz nenoteiktu laiku - Lēmums nepagarināt darba līgumu - Acīmredzama kļūda vērtējumā - Tiesības tikt uzklausītam - Civildienesta noteikumu 26. pants - Atbildība - Mantiskais kaitējums - Morālais kaitējums)
      (2021/C 53/39)
      Tiesvedības valoda – angļu
      
         Lietas dalībnieki
      
      
         Prasītājs: VP (pārstāve: L. Levi, advokāte)
      
         Atbildētājs: Eiropas Profesionālās izglītības attīstības centrs (pārstāvji: M. Brugia, kuram palīdz T. Bontinck un A. Guillerme, advokāti)
      
         Priekšmets
      
      Prasība, kas pamatota ar LESD 270. pantu un ar kuru tiek lūgts, pirmkārt, atcelt Cedefop2017. gada 12. maija lēmumu atteikties pagarināt uz nenoteiktu laiku prasītāja pagaidu darbinieka darba līgumu un, ja nepieciešams, atcelt 2017. gada 1. decembra lēmumu, ar ko ir noraidīta prasītāja 2017. gada 9. augusta sūdzība par 2017. gada 12. maija lēmumu, un, otrkārt, piespriest atlīdzināt mantiskos zaudējumus un morālo kaitējumu, kas, kā tiek apgalvots, ar lēmumu ir tikuši nodarīti prasītājam.
      
         Rezolutīvā daļa
      
      
                  1)
               
               
                  Atcelt Eiropas Profesionālās izglītības attīstības centra (Cedefop) 2017. gada 12. maija lēmumu atteikties pagarināt uz nenoteiktu laiku VP pagaidu darbinieka darba līgumu.
               
            
                  2)
               
               
                  Atcelt 2017. gada 1. decembra lēmumu, ar ko ir noraidīta VP sūdzība.
               
            
                  3)
               
               
                  Cedefop atlīdzina VP tam radītos mantiskos zaudējumus 30 000 EUR apmērā.
               
            
                  4)
               
               
                  Cedefop atlīdzina VP tam nodarīto morālo kaitējumu 10 000 EUR apmērā.
               
            
                  5)
               
               
                  Prasību pārējā daļā noraidīt.
               
            
                  6)
               
               
                  Cedefop atlīdzina tiesāšanās izdevumus.
               
            
         (1)  OV C 166, 14.5.2018.